《励志四章示家塾同学诸子 其一》
清代·姚燮

腐儒在天地，年壮悲鲜成。求古有微志，苦于饥寒撄。

石田废不治，已多荒秽生。弗商还弗农，何以侪庶氓？

环顾吾党友，翠荚春兰英。专锐务所宜，久可树其名。

发荣视诸始，万物崇勾萌。高鸿腾翼飞，长天方廓清。

黄雀啄田粒，微饱安足争？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。